钦定古今图书集成/理学汇编/学行典/第258卷 > 陈仲子
## 钦定古今图书集成/理学汇编/学行典/第258卷 > 陈仲子

按《高士传》：“陈仲子者，齐人也。其兄戴为齐卿，食禄万
锺，仲子以为不义，将妻子适楚，居于陵。自谓于陵仲
子穷，不苟求不义之食，不食。遭岁饥，乏粮三日，乃匍
匐而食井上李实之虫者三，咽而能视。身自织屦，妻
擘纑以易衣食。楚王闻其贤，欲以为相，遣使持金百
镒至于陵，聘仲子。仲子入谓妻曰：‘楚王欲以我为相，
今日为相，明日结驷连骑，食方丈于前，意可乎’？”妻曰：
“夫子左琴右《书》，乐在其中矣。结驷连骑，所安不过容
膝；食方丈于前，所甘不过一肉。今以容膝之安，一肉之味，而怀楚国之忧，乱世多害，恐先生不保也。”于是
出谢使者，遂相与逃去，为人灌园。